**Osobitná časť**

**K § 1 a prílohe č. 1**

Návrh nariadenia vlády v nadväznosti na Kolektívnu zmluvu vyššieho stupňa v štátnej službe na roky 2019 - 2020 ustanovuje od 1. januára 2019 zvýšenie platových taríf štátnych zamestnancov o 10%. Sumy zvýšených platových taríf štátnych zamestnancov sú uvedené v prílohe č.1 k  nariadeniu vlády.

**K § 2 a prílohe č. 2**

Návrh nariadenia vlády v nadväznosti na Kolektívnu zmluvu vyššieho stupňa v štátnej službe na roky 2019 - 2020 ustanovuje od 1. januára 2020 zvýšenie platových taríf štátnych zamestnancov o 10%. Sumy zvýšených platových taríf štátnych zamestnancov sú uvedené v prílohe č. 2 k  nariadeniu vlády.

**K § 3**

V ustanovení § 3 sa navrhuje zrušiť nariadenie vlády Slovenskej republiky č. 358/2017 Z. z., ktoré stráca účinnosť vydaním nového nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov od 1. januára 2019 o 10% a od 1. januára 2020 o ďalších 10 %.

**K § 4**

Navrhuje sa účinnosť nariadenia vlády tak, aby príloha č. 1 k nariadeniu vlády bola účinná od 1. januára 2019 a príloha č. 2 k nariadeniu vlády nadobudla účinnosť 1. januára 2020.

### 